open-index/open-wikipedia-markdown huggingface dataset:
Pinjekjerne

**Pinjekjerner** er store frø fra konglen på furutrær som vokser ved Middelhavet. Det finnes flere ulike kongler som har store nok frø til at de kan bli solgt som pinjekjerner. De smaker mest når de har vært ristet, og brukes ofte i salater og er en av hovedingrediensene i pesto.

## Kulinarisk bruk
Pinjekjerner har blitt brukt som menneskeføde i Europa og Asia siden paleolitikum. De er ofte brukt i kjøtt, fisk, salater and vegetarretter eller bakt inn i brød. Pinjekjerner er også brukt i sjokolade, kaker og dessert.

I Europa og Midtøsten brukes pinjekjerner fra *[[Pinus pinea]]*. De har en avlang form og er mer homogene enn asiatiske pinjekjerner som er rundere i formen.

### Risiko ved å spise pinjekjerner

En liten del av pinjekjernene som dyrkes i Kina kan forårsake smaksforstyrrelser, *dysgeusia*, som kan vare mellom noen få dager og inntil to uker. Det beskrives som en bitter, metallisk ettersmak som gjør at alt man spiser smaker vondt. Dette fenomenet ble først beskrevet i et vitenskapelig artikkel i 2001. I noen publikasjoner er fenomenet kjent som "pine mouth".
Nestle Research Centre har foreslått at det er en bestemt kinesisk pinjeart, *Pinus armandii*, som er opphav til smaksforstyrrelsene. Den mistenkte pinjearten har kjerner som er mindre, mattere og rundere enn de typiske pinjekjernene. Dette er bekreftet av nyere forskning.
I 1998 publiserte FAO en liste over spiselige nøtter fra trær som inneholdt 29 sorter av pinjenøtter som vanligvis spises 
men den nevnte kinesiske sorten var ikke nevnt. Smaksforstyrrelsen, kjent som *metallogeusia*, kommer normalt 1–3 dager etter konsum, og er verst to dager etter
Möller har fremlagt en hypotese som kan forklare årsaken til at smaksforstyrrelsen kan komme flere dager etter konsum og kan vare i to uker. En biologisk prosess kjent som  enterohepatisk sirkulasjon, enterohepatisk resirkulasjon (EHR) kan være medvirkende årsak til smaksforstyrrelse forårsaket av pinjekjerner.

## Referanser
Yin Ju-keng

**Yin Ju-keng** (; Wade-Giles: *Yin Ju-keng*; Hepburn: *In Jyokou*;  født 1885 i Pingyang i Wenzhou i provinsen Zhejiang i Kina, henrettet 1. januar 1947) var leder av en japansk marionettstat i det nordlige Kina under den annen sino-japanske krig.

## Liv og virke
Han hadde studert i Japan og tok eksamen ved  Waseda-universitetet. 1911 deltok Yin i Xinhairevolusjonen som styrtet Qing-dynastiet, og etterpå gjorde han tjeneste i flere krigsherrers regjeringer inntil han sluttet seg til Kuomintang i 1926. Etter Nordekspedisjonen 1926-1927 ble han kommissær for Luantung-området i den demilitariserte sone i Hebei i 1933. 

Den 15. november 1935 utropte Yin det området som stod under hans administrasjon som Øst-Hebeis autonome råd i opposisjon mot Kuomintangregjeringen. Han fikk støtte fra den japanske Kwantunghæren. 

Etter Tongzhoumytteriet i slutten av juni 1937 ble Øst-Hebei-regjeringen hans absorbert inn i Republikken Kinas provisoriske regjering, også den en marionett for japanerne. 

Yin ble arrestert av Kuomintangregjeringen ved krigens slutt, og ble henrettet i 1947.

## Kilder
* David P. Barrett and Larry N. Shyu, eds.; *Chinese Collaboration with Japan, 1932-1945: The Limits of Accommodation* Stanford University Press 2001
* John H. Boyle, *China and Japan at War, 1937–1945: The Politics of Collaboration* (Harvard University Press, 1972).
* James C. Hsiung and Steven I. Levine, eds., *China's Bitter Victory: The War with Japan, 1937–1945* (Armonk, N.Y.: M. E. Sharpe, 1992)
* Ch'i Hsi-sheng, *Nationalist China at War: Military Defeats and Political Collapse, 1937–1945* (Ann Arbor: University of Michigan Press, 1982).
* Frederick W. Mote, *Japanese-Sponsored Governments in China, 1937–1945* (Stanford University Press, 1954).
* Howard L Boorman and Richard C. Howard, eds.; *Biographical Dictionary of Republican China, Volume I: AI - CH'U*, Columbia University Press, 1967.
* Jowett, Phillip S., *Rays of The Rising Sun, Armed Forces of Japan's Asian Allies 1931-45, Volume I: China & Manchuria,* 2004. Helion & Co. Ltd., 26 Willow Rd., Solihull, West Midlands, England
Jákup Mikkelsen

:*For den færøyske fotballspilleren, se [[Jákup Nolsøe Mikkelsen]].*

**Jákup Andrias Mikkelsen** (født 22. august 1957 i Klaksvík) er en færøysk forretningsmann og politiker (Ff.).

Han er sønn av byggmester Sámal Mikkelsen og hustru Esther Hansen. Han gikk Føroya Læraraskúli og underviste deretter i folkeskolen i Klaksvík. I 1996 gikk han sammen med Sankey Joensen og sin bror Jóannes Mikkelsen om å kjøpe grossistfirmaet J.F. Kjølbro Heilsøla, hvor han ble daglig leder. Firmaet driver grossistvirksomhet og agentur i matvarer og har 12 ansatte. Mens Jákup Mikkelsen har skjøttet politiske verv, har hans hustru Ester Mikkelsen fungert som daglig leder.

Mikkelsen var medlem av kommunestyret i Klaksvík fra 1984 til 1992. Han møtte som varamann på Lagtinget for Færøyenes statsminister Anfinn Kallsberg fra 2002 til 2004, deretter for innenriksminister Jógvan við Keldu frem til 2005, mens det ennå var valgkretser ved lagtingsvalgene. Mikkelsen var valgt fra Norðoyar. Ved lagtingsvalget i 2008 ble valgkretsene avskaffet, og Mikkelsen ble innvalgt på eget mandat og valgt til formann i Lagtingets velferdskomité og formann i Fólkaflokkurins lagtingsgruppe.

Ved regjeringsdannelsen etter valget i 2011 ble han utnevnt til fiskeriminister. Det ble reist spørsmål ved hans habilitet, ettersom hans svoger Hanus Hansen var en stor fiskebåtreder, men en juridisk betenkning fant Mikkelsen habil. Han valgte likevel å fratre i 2012 og ble formann i Lagtingets utenrikskomité og formann i partiets lagtingsgruppe.

## Referanser
Harold Halse

**Harold James Halse** (1886–1949) var en engelsk fotballspiller som spilte i angrep. Han var den første til å spille i tre FA-cupfinaler for tre forskjellige klubber.

Han begynte karrieren i Clapton Orient i 1905. Han var i klubben til 1906 etter tre ligakamper og to ligamål. Mellom 1906 og 1907 spilte han i Southend United, før han i 1908 ble Manchester United-spiller for prisen £350.

Han spilte 125 kamper og scora 56 mål for United fram til 1912. Da hadde han vunnet ligaen i 1908 og 1911, FA-cupen i 1909 og Charity Shield i 1911. I Charity Shield scora han seks av målene da United vant 8&ndash;4 mot Swindon Town.

Han ble kjøpt av Aston Villa for £1&nbsp;000 i 1912. Han spilte en sesong i Villa, og fikk med seg 21 ligamål på 31 ligakamper. Han vant FA-cupen i 1913 med Aston Villa.

Like etter FA-cuptriumfen med Aston Villa, signerte han for Chelsea. Han spilte i Chelsea fram til 1921, etter 111 kamper og 25 mål for klubben. Han spilte i FA-cupfinalen i 1915, men Chelsea tapte. Han la opp i 1923, etter å ha spilt resten av karrieren i Charlton Athletic.

Han spilte en landskamp for . Det var i 8&ndash;1-seieren over  1. juni 1909. Han scora to mål i kampen. Dette ble hans eneste landskamp.

Han døde i 1949, 63 år gammel.

## Eksterne lenker
*
Henrik Old

**Henrik James Frits Old** (født 1947) er en færøysk fiskeskipper og politiker. Han ble første gang valgt inn på det færøyske Lagtinget i 1984, som representant for Javnaðarflokkurin. Han var Færøyenes samferdselsminister fra 2015 til 2018.

Han er sønn av færøyske Henrikka Jacobsen og britiske Dennis Old, som tjenestegjorde i RAF. Han ble oppdratt av Inger og Johannes Joensen i Vágur. Han er gift med Elsebeth í Gong, datter av Petur í Gong, som satt i kommunestyret i Tórshavn i 34 år. Old har vært fisker siden 1964 og skipper siden 1967. Han ledet et lønnsutjevningsfond for fiskere 1987–1995. I 2009 stilte han som formannskandidat i fagforeningen Føroya Fiskimannafelag.

Old var innvalgt på Lagtinget fra Suðuroy 1984–2008, fra 2004 som vararepresentant for lagmann Jóannes Eidesgaard. Old var formann i Lagtingets fiskerikomité 1991–1992 og 1994–1995, deretter i Lagtingets næringskomité 1995–1998 og 2004–2008. Han var formann i Vestnordisk råds presidentskap 2005–2006. Old har på nytt vært innvalgt siden 2011. Ved Aksel V. Johannesens regjeringsdannelse i 2015 ble samferdselssaker utskilt fra Næringsdepartementet (etter at Innenriksdepartementet ble nedlagt to år tidligere) til et eget Samferdselsdepartement, som Henrik Old ble minister for. Han søkte avskjed i 2018.

## Referanser
Litteraturåret 1977

**Litteraturåret 1977** er en oversikt over utgivelser, hendelser, prisvinnere og avdøde personer med tilknytning til litteratur i 1977.

## Prisvinnere
* Nobelprisen i litteratur: Vicente Aleixandre, Spania
* Nordisk råds litteraturpris tildeles Bo Carpelan for: *I de mörka rummen, i de ljusa*
* Nils Holgersson-plaketten: Barbro Lindgren
* Carl Emil Englund-priset: Gösta Friberg
* Litteraturfrämjandets stora romanpris: Kerstin Ekman
* : Torgny Lindgren

## Hendelser
## Nye bøker
### Skjønnlitteratur
**[[Amatøren (bok)|Amatøren]]* av Lars Saabye Christensen 
**An Autobiography* av Agatha Christie
**[[Broen til Terabithia]]* av Katherine Paterson
**[[Brottsförebyggarna]]* av Bosse Gustafson
**Dalen Portland* av Kjartan Fløgstad 
**[[Den farlige reisen]]* (*Den farliga resan*) av Tove Jansson
**[[Duktig pojke]]* av Inger Edelfeldt
**[[Döden går på museum]]* av Jan Mårtenson
**[[En enkel sak]]* (*Cosa fácil*) av Paco Ignacio Taibo II
**[[En världsbild]]* av Jan Myrdal og Gun Kessle
**[[Egalias døtre]]* av Gerd Brantenberg
**Flotid* av Herbjørg Wassmo
**[[Inte skära bara rispa]]* av Agneta Klingspor
**Karjolsteinen* av Sigbjørn Hølmebakk 
**[[Kina efter Mao Tsetung]]* av Jan Myrdal
**[[Kommunister. Första boken]]* av CH Hermansson
**Nicholas Quinns tause verden* (*The Silent World of Nicholas Quinn*) av Colin Dexter 
**[[Ondskapens hotell (roman)|Ondskapens hotell]]* (*The Shining*) av Stephen King 
**[[Ordgärning]]* av Bosse Gustafson
**[[Shannaras sverd]]* (*The Sword of Shannara*) av Terry Brooks
**[[Silmarillion]]* av J.R.R. Tolkien og Christopher Tolkien
**[[Sommarmord]]* av Lars Molin
### Sakprosa
**[[Det utrolige døgnet]]* av Bjørn Bjørnsen

## Fødsler
*7. januar &ndash; Sofi Oksanen, finsk-estisk forfatter
*17. januar &ndash; Tag Eriksson, svensk skuespiller (pornografisk), modell og forfatter
*22. januar &ndash; Pär Thörn, svensk lydkunstner og forfatter
*10. februar &ndash; Endre Lund Eriksen, norsk forfatter
*21. februar &ndash; Jonathan Safran Foer, amerikansk forfatter
*5. juli &ndash; Ondjaki, angolansk forfatter
*16. august &ndash; Sigmund Løvåsen, norsk forfatter

## Dødsfall

## Bildegalleri

Sofi Oksanen.jpg|Sofi Oksanen(1977–)
Jonathan Safran Foer by David Shankbone.jpg|Jonathan Safran Foer(1977–)


## Referanser
Ronnie Briggs

**William Ronald «Ronnie» Briggs** (født 29. mars 1943 i Belfast, død 28. august 2008 i Bristol) er en tidligere nordirsk fotballspiller som var målvakt for klubbene Manchester United, Swansea City og Bristol Rovers på 1960-tallet.

## Karriere
Briggs ble speidet av Manchester United i en alder av 15 år, og signerte en profesjonell kontrakt med laget på hans 17–årsdag. Hans førstelagsdebut kom ti måneder senere i en førstedivisjonskamp borte mot Leicester City den 21. januar 1961. Denne kampen ble for Briggs vedkommende en nedtur da han slapp inn hele seks mål, noe som gjorde at United tapte 6–1. 

Briggs fikk kun elleve kamper for klubben, hvor den siste kom i 1962, før han ble solgt videre til Swansea Town i 1964. En sesong senere meldte han igjen overgang etter å ha etablert seg i førstelagsspill til Bristol Rovers, hvor han forble ut 1968 før han dro til amatørklubben Frome Town og dermed sluttet som profesjonell fotballspiller. 

Briggs fikk også to kamper for , hvor debutkampen var i et tap mot Wales i april 1962. Hans andre kamp var i en 2–1–seier over Nederland i 1965. Etter at han la opp som fotballspiller begynte han blant annet å arbeide innenfor forsikringsbransjen helt til han fikk påvist diagnosen lungekreft i mars 2008 og ble tvunget til å pensjonere seg. Briggs døde av sykdommen den 28. august 2008 i Bristol.

## Eksterne lenker
* Nekrolog hos ManUtd.com
* Briggs profil hos MUFCInfo.com
Livland bispedømme

Det fantes to romersk-katolske bispedømmer som ble omtalt som **Livland bispedømme**:
* et som eksisterte fra 1186 til 1201 med sete i Yxkull (det senere Rīga erkebispedømme), og
* et som eksisterte fra 1583 til 1629 med sete i Cēsis (det senere Latgale bispedømme).
Vince Hayes

**James Vincent «Vince» Hayes** (født 24. mars 1879, død 1. juni 1964) var en engelsk fotballspiller og trener.

Hayes ble født i Miles Platting, Manchester, og kom til  i 1901 i en 1&ndash;1-kamp mot . I 1902 ble Newton Heath til Manchester United, og Hayes fikk flere alvorlige skader. Blant annet brakk han begge beina i 1905, og like etter å ha blitt bra brakk han på nytt et av beina. I mai 1907 gikk han til , men han var tilbake i Manchester United i juni 1908.

Han spilte på United-laget som vant FA-cupen i 1909. I finalen brakk han to ribbein. Han forlot United i 1910 etter å ha spilt 128 kamper for klubben.

Han var i 1912 trener for s landslag under Sommer-OL 1912. Fra 1919 til 1923 var han manager i Preston North End. Etter det var han et år trener i Atletico Madrid.

## Referanser


## Eksterne lenker
*
Latgale bispedømme

**Latgale bispedømme** var et romersk-katolsk bispedømme som bestod i landskapet Latgale (dagens Latvia) fra 1583 til 1772. Det ble også omtalt som *Livland bispedømme*, siden det ved grunnleggelsen og frem til 1629 omfattet hele Livland, og senere fordi Latgale ble betegnet som «polsk Livland» (polsk: *Inflanty*).

Latvias tidligere katolske bispedømmer i Rīga og Kurland hadde blitt opphevet gjennom reformasjonen i 1561. Mens det var et sterkt tysk (og til dels svensk) nærvær og dermed protestantisk innflytelse i det vestlige, sentrale og nordlige Latvia, var Latgale i øst en integrert del av det katolske Polsk-litauiske samveldet. Ved opprettelsen i 1583 lå bispesetet i Cēsis (tysk og polsk *Wenden*), men ble flyttet til Daugavpils (*Dünaburg*/*Dyneburg*) da Sverige i 1629 erobret Livland unntatt Latgale.

Bispedømmet var opprinnelig immediat, men ble i 1621 suffragan under Gniezno erkebispedømme. Fra 1685 omfattet det offisielt også Piltene, byen som hadde vært bispesetet for Kurland bispedømme. Latgale bispedømme ble opphevet i sammenheng med den første polske delingen i 1772 og tilfalt Mogiljov bispedømme.
Zlín

**Zlín** (i perioden 1948-90 **Gottwaldow**) er en by i regionen Zlín i Tsjekkia. Byen ligger ved elva Dřevnice øst i den historiske regionen Mähren, og har .

Byens historie er tett knyttet til industrikonsernet Bata, en kjent skoprodusent. Under Tomáš Baťas ledelse oppstod det moderne Zlín på første halvdel av 1900-tallet, og byen utviklet seg fra en søvnig småby til en moderne by med (etter datidens standard) hypermoderne arkitektur. Blant annet ligger Tsjekkias høyeste bygning i byen.

Zlín er også kjent for ishockeylaget HC Zlín. Byen huser universitetet *[[Univerzita Tomáše Bati ve Zlíně]]*, etablert i 2000.

Filharmonie Bohuslava Martinů er et filharmonisk orkester fra Zlin som står bak de to årlige festivalene Talentinum og Harmonia Moraviae.

## Se også
* Tlustá hora
* Kostel svatého Filipa a Jakuba (Zlín)

## Referanser


## Eksterne lenker
*
Corvey

**Corvey** er et forhenværende kloster og bispesete i Tyskland. Det ligger ved Höxter i Nordrhein-Westfalen. Fra 800-tallet var Corvey i flere hundre år et av de viktigste sentrene for kristen kultur i det nordlige Europa, og spilte en viktig rolle i kristningen av Norden. «Nordens apostel», den senere biskopen Ansgar av Bremen, virket i Corvey.

Klosteret er i dag et slott i privat besittelse av fyrstene av Corvey. Slottet rommer et av Tysklands største privatbibliotek (74&nbsp;000 bind), grunnlagt av fyrst Viktor Amadeus av Corvey.

Corvey er innlemmet på UNESCOs verdensarvliste. 

## Historie
Benediktinerklosteret ble grunnlagt av keiser Ludvig&nbsp;I i 815. De første munkene kom fra Corbie kloster (dagens Frankrike), og klosteret fikk derfor navnet *Corbeia nova* («det nye Corbie»), som etter hvert ble til *Corvey*. 822 ble klosteret flyttet til dagens plassering, og i 836 ble relikvien av den hellige Vitus flyttet hit (fra Saint-Denis ved Paris). Basilikaen ble ferdigstilt i 844, og var den gang den største bygningen i Nord-Tyskland.

Fra 1100-tallet var Corvey et rikskloster, dvs. abbeden var verdslig hersker over et territorium på 150&nbsp;km² og om lag 12&nbsp;000 innbyggere. På 1500-tallet ble Corvey sågar et fyrsteabbedi, som vil si at abbeden fikk tildelt fyrsterangen og hadde personlig møterett ved riksdagen.

Under trettiårskrigen ble klosteret ødelagt, og et av datidens viktigste bibliotek gikk opp i flammer. 1667 var gjenoppbyggingen av klosteret &ndash; nå i barokkstil &ndash; fullført.

Etter å ha ligget under biskopen av Paderborn i alle år, ble klosteret immediat i 1779. Det var nå altså ikke bare et fyrste-, men også et territorialabbedi. Etter søknad av abbeden ble klosteret opphevet i 1792 og samtidig opphøyet til bispedømme av pave Pius VI. Fyrsteabbed Johann Karl Theodor von Brabeck ble dermed fyrstebiskop. Han ble etterfulgt av Ferdinand von Lüninck i 1794. Tiden som bispedømmet varte imidlertid ikke lenge: Allerede i 1803 ble bispedømmet sekularisert og falt til grevene av Nassau-Dietz (fra 1806 Nassau-Oranien). Etter Wienerkongressen kom området i 1815 til Preussen, som ga slottet (dvs. den barokke klosterbygningen) og fyrstetittelen «av Corvey» til grev Viktor Amadeus av Hessen-Rotenburg. Bispedømmet ble opphevet etter den andre biskopens død i 1825, hvorpå området på det kirkelige plan falt tilbake til Paderborn bispedømme. Fyrstetittelen gikk på sin side etter Viktor Amadeus' død i 1834 over på fyrstehuset Hohenlohe-Waldenburg-Schillingsfürst, som fremdeles eier slottet.

## Verdensarv
Corvey ble i 2014 oppført på UNESCOs verdensarvliste.

## Referanser


## Eksterne lenker
* Corvey slott
Axel Nolsøe

**Axel H. Nolsøe** (født 1949) er en færøysk statistiker og tidligere sosialdemokratisk politiker (Vkmf.).

Han er sønn av landsarkivar Páll J. Nolsøe og hustru Julianna Petersen i Tórshavn. Morfaren var Wenzel Petersen, opphavsmann til bilimportfirmaet med samme navn. Han har studert fransk språk og litteratur ved Københavns Universitet samt teknologi og statsvitenskap ved Roskilde Universitetscenter. Nolsøe er avdelingsleder ved Hagstova Føroya. Han er gift med arkivar Lena Nolsøe (født Jacobsen).

Nolsøe var minister for handels-, arbeids-, landbruks- og justissaker i Edmund Joensens første regjering fra desember 1995 til juni 1996, så minister for sosial-, helse-, arbeids- og justissaker i Joensens andre regjering til oktober 1996. Nolsøe representerte Verkamannafylkingin, et utbryterparti fra Javnaðarflokkurin med røtter i fagbevegelsen. Før dette var han politisk ukjent på Færøyene, men hadde deltatt i sosialistisk studentarbeid i Danmark.

## Referanser
Malmøya (Larvik)

**Malmøya** er med sine 1190 dekar Larviks største øy i saltvann.

Malmøya ligger dels vendt mot havet, dels inn mot Viksfjord. Det offentlige kjøpte Malmøya av Fritzøe Skoger i 2002, og Larvik kommune har forvaltningsansvaret. Navnet Malmøya er sammensatt av det gammelnorske malmr og ey. Malmr betyr malm eller erts, men også sandmo eller grusslette. Den eldste skriftformen er Malmøy fra 1398. I 1600 og på 1700-tallet skrives navnet helst Malmøe, og fra 1838 er den matrikulert som Malmø.
Den høyeste toppen der er Brunås.

## Historie

Malmøya har sannsynligvis vært brukt av fiskere utover i middelalderen, med en viss dyrkning fra 1600-tallet på flatene i nord. Gården Malmøya hadde en skyld på 1 markebol omkring 1400, som må ha hatt basis i fisket her. I 1626 var skylden 1/2 tønne makrell, og Malmøya var da halvgård. I 1649 ble den overført til ødegård, og beholdt denne statusen i matrikkelen for 1667. Gården fikk da 1/2 skpd tunge i skyld, men i praksis fortsatte makrellskylden på 1/2 tønne å gjelde. I 1838 ble skylden satt til 4 dlr 4 ort 7 skilling, og 1886 til 8,49 skm, fordelt på to bruk.

## Eiere
Oslo bispestol eide Malmøya 1398, men før reformasjonen ble den lagt under Olavsklosteret i Tønsberg. Malmøya ble inndratt under kronen omkring 1536, og var krongods i over 100 år. Brunlas lensherre Nils Lange forvaltet bygselretten 1649–1652, deretter Tønsberg len noen år. I 1658 pantsatte kronen Malmøya til kjøpmann Kjell Eriksson i Larvik, og han overdro den til sin svoger, sogneprest i Andebu, Peder Christiansstad. Grev Gyldenløve overtok skjøtet på Malmøya i 1680. Gyldenløve la Malmøya under Residensen i Larvik. Etatsråd F.W. Treschow overtok Malmøya sammen med det øvrige grevskapsgodset i 1835.

## Referanser
Univerzita Tomáše Bati ve Zlíně

**Univerzita Tomáše Bati ve Zlíně** (**UTB**, norsk: **Tomáš-Baťa-universitetet i Zlín**) er et universitet i den tsjekkiske byen Zlín. Det har navn etter industriherren Tomáš Baťa, og ble grunnlagt i 2001.

Universitetet har ca. 513 vitenskapelige ansatte og ca.  studenter fordelt på seks fakulteter, og tilbyr studier på bachelor-, master- og doktorgradsnivå. Det ledes av rektor Petr Sáha.
## Fakulteter
*Fakultet for teknologi
*Fakultet for økonomi og ledelse
*Fakultet for multimedia og kommunikasjon
*Fakultet for informatikk
*Humanistisk fakultet
*Fakultet for logistikk og krisehåndtering

## Referanser


## Eksterne lenker
*
Michael Clegg

**Michael Jaime Clegg** (født 3. juli 1977 i Manchester) er en tidligere fotballspiller og nåværende fotballtrener som for øyeblikket er ansatt som styrke– og kondisjonstrener hos Sunderland. Hans far, som også heter Michael Clegg, men er best kjent som Mike, har siden 2000 vært styrke– og kondisjonstrener i Manchester United.

## Karriere
Clegg gikk gjennom Manchester Uniteds akademi tidlig på 1990-tallet og var en del av troppen som vant FA Youth Cup i 1995. Kort tid etter seieren ble han tilbudt sin første profesjonelle kontrakt, og Clegg fikk sin seriedebut i 1996/1997–sesongen. Clegg fikk problemer med å etablere seg på førstelaget til United og ble utlånt til både Ipswich Town og Wigan Athletic. 

I 2001/2002–sesongen skiftet han klubb til Oldham Athletic, som på dette tidspunktet lå to divisjoner under. Clegg spilte på Boundary Park i to år før han la opp som fotballspiller i en alder av 27 år. I sin første sesong hos Oldham kvalifiserte laget seg til playoff–rundene, men en alvorlig finansiell krise rammet siden klubben, og Clegg var sterkt delaktig i å unngå nedrykk i hans andre og siste sesong i klubben. Etter at han la opp som fotballspiller

## Eksterne lenker
*
Filharmonie Bohuslava Martinů

**Filharmonie Bohuslava Martinů** er et filharmonisk orkester fra byen Zlín i Tsjekkia.

Orkesteret ble stiftet i 1946, og er oppkalt etter komponisten Bohuslav Martinů. Sjefsdirigent er Stanislav Vavřínek.

Filharmonie Bohuslava Martinů står bak de to årlige festivalene Talentinum og  Harmonia Moraviae. Førstnevnte er rettet mot yngre musikere.

## Eksterne lenker
* Filharmonie Bohuslava Martinůs nettsider
*
Joe Satriani (album)

***Joe Satriani*** er et studioalbum fra den amerikanske gitaristen Joe Satriani.

Albumet er et instrumental rock-album, og ble utgitt i oktober 1995.

## Sporliste
Alle spor av Joe Satriani.
#«Cool #9» – 6:00
#«If» – 4:49
#«Down, Down, Down» – 6:13
#«Luminous Flesh Giants» – 5:56
#«S.M.F.» – 6:42
#«Look My Way» – 4:01
#«Home» – 3:26
#«Moroccan Sunset» – 4:21
#«Killer Bee Bop» – 3:49
#«Slow Down Blues» – 7:23
#«(You're) My World» – 3:56
#«Sittin' 'Round» – 3:38

## Besetning
*Joe Satriani – gitar, dobro, harpe, slidegitar, bassgitar, steelgitar, vokal
*Andy Fairweather Low – gitar
*Manu Katché, Ethan Johns, Jeff Campitelli – trommer
*Nathan East, Matt Bissonette – bassgitar
*Greg Bissonette – perkusjon
*Eric Valentine – piano

## Eksterne lenker
*
PSG Zlín

**PSG Zlín** er en tsjekkisk ishockeyklubb. Den kommer fra byen Zlín, og spiller i tsjekkisk *Extraliga*.

Zlín har blå og gule drakter. De spiller hjemmekampene sine i Zimní stadion Luďka Čajky, oppkalt etter Zlín-helten Luděk Čajka som døde i en ulykke på isen.

PSG Zlín vant Extraligaen i 2003/2004-sesongen.

## Eksterne lenker
*
Luke Chadwick

**Luke Harry Chadwick** (født 18. november 1980 i Cambridge) er en engelsk tidligere fotballspiller. Hans posisjon på fotballbanen var på flanken på midtbanen. Chadwick har en fortid i blant andre Manchester United, hvor han spilte seg opp i akadamiet og siden ble seriemester i 2000/2001–sesongen.

I hans periode i Manchester United fra 1999 var Chadwick på utlån til klubbene Royal Antwerp, Reading og Burnley. I 2004 meldte han overgang til West Ham United før han i 2006 dro videre til Stoke City og igjen videre til Norwich City i 2007. I 2009 meldte han permanent overgang til Milton Keynes Dons, hvor han var på utlån året før. Luke Chadwick ble lånt ut til hjemklubben Cambridge United 18. mars 2014, og signerte permanent kontrakt 7. juni samme år.

Han fikk spille mot gamle klubben Manchester United i FA-cup-kamp hjemme 23. januar 2015, som endte 0-0 og dermed fikk Luke nok en gang spille kamp på Old Trafford.

## Eksterne lenker
* 
* Informasjon om Luke Chadwicks karriere hos Milton Keynes Dons på MKDons.com
* Informasjon om Luke Chadwicks karriere hos Norwich City på Canaries.co.uk
* Informasjon om Luke Chadwicks karriere hos Royal Antwerpen at RAFC.be
Ingeborg Vinther

**Ingeborg Helena Vinther** (født Joensen, 11. mai 1945 i Vágur) er en tidligere færøysk fagforeningsleder og politiker (JF).

Hun kommer fra en arbeiderklassefamilie i Vágur på Suðuroy, der faren var delaktig i oppbyggingen av fagbevegelsen og det sosialdemokratiske partiet, Javnaðarflokkurin. Moren var hjemmearbeidende husmor med syv barn. Ingeborg Vinther arbeidet ved fiskemottak på Færøyene og Island i 17 år, stiftet familie i Vágur, og tok kurs i pedagogikk og ledelse.

I 1977 ble hun valgt inn i styret i Føroya Arbeiðarafelag, der hun satt som formann mellom 1980 og 2011. Hun er fagforeningens lengstsittende og første kvinnelige formann. I Vinthers formannsperiode fikk Føroya Arbeiðarafelag gjennomslag for blant annet lik lønn for kvinner og menn i 1977 og den færøyske arbeidsløshetsforsikringen av 1992. Hun stod også sentralt i å etablere den færøyske arbeidsformidlingen, Arbeiðsloysisskipanin (ALS), i 1992.

Vinther har vært engasjert i Javnaðarflokkurin. Foran valget i 1994 var hun blant kreftene i fagbevegelsen som dannet Verkamannafylkingin, i protest mot Javnaðarflokkurins håndtering av den færøyske finanskrisen. Vinther ble innvalgt på Lagtinget fra Suðuroy, som første kvinne fra denne valgkretsen. Vinther var medlem av Lagtingets markedskomité, Lagtingets arbeidskomité og Lagtingets kultur- og skolekomité. Indre splid gjorde at hun ikke søkte gjenvalg ved valget i 1998. Verkamannafylkingin gikk raskt i oppløsning etter valget, da partiet mistet sin representasjon.

## Referanser
Tlustá hora

**Tlustá hora** er et høydedrag i den tsjekkiske byen Zlín. Høydedraget strekker seg 458 meter over havoverflaten, og har blant annet et TV- og radiotårn. 

## Eksterne lenker
*
Kostel svatého Filipa a Jakuba (Zlín)

**Kostel svatého Filipa a Jakuba** («St. Filip og Jakob-kirken») er en kirke i den tsjekkiske byen Zlín.

Det har vært kirke på stedet siden det fjortende århundre. Dagens kirkebygg skriver seg fra andre del av attenhundretallet, da den ble gjenoppbygget etter brannskader. 

## Eksterne lenker
* Menighetens nettsider
Nes (Suðuroy)

:*Må ikke forveksles med [[Nes (Eysturoy)]].*

**Nes** (foreldet dansk skrivemåte: *Næs*) er en bygd på Suðuroy, den sørligste av øyene som utgjør Færøyene. Nes ligger på nordsiden av Vágsfjørður, mellom Vágur i vest og Porkeri i øst.

Bebyggelsen på Nes blir ikke nevnt i middelalderske kilder, ei heller ved navn i jordebøkene før 1705. I jordeboken fra 1584 blir tre husstander på Nes nevnt. Tradisjonen sier at en grensetvist i bygden på 1400-tallet ble avgjort ved brytekamp. På 1700-tallet var bygden bebodd av leilendinger og husmenn.

Nes regnes statistisk og administrativt til bygden, sognet og kommunen Vágur, etter at den ble overført fra kommunen Porkeri i 1928. I 2010 hadde Nes om lag 30 innbyggere.

Kunstmaleren Ruth Smith bodde i bygden i de siste årene av sitt liv, og flere av hennes verk har motiver fra Nes. Hun døde på en ensom svømmetur i Vágsfjørður.

## Referanser


## Eksterne lenker
*
Kong Johans liv og død

***Kong Johans liv og død*** (engelsk *The Life and Death of King John*, skrevet 1594–1596) er et historisk skuespill av William Shakespeare som dramatiserer regimet til kong Johan av England (konge i årene 1199–1216), sønn av Henrik II av England og Eleanora av Aquitaine, og selv far til kong Henrik III av England. Det er antatt at stykket ble skrevet på midten av 1590-tallet, men det ble ikke utgitt før i *[[First Folio]]* i 1623.

## Rolleliste
*En del av navnene i Shakespeares omforming skiller seg fra de historiske skikkelser, men det lenkes uansett til de reelle figurene.*

*Kong Johan
* Prins Henrik, sønn av kongen (som etterfulgte som Henrik III)
* Arthur, hertug av Britannia, nevø av kongen
* Jarlen av Pembroke
* Jarlen av Essex
* Lord Bigot
* Hubert de Burgh
* Robert Faulconbridge, sønn av Sir Robert Faulconbridge
* Filip Bastarden, hans halvbror (også kalt Richard)
* James Gurney, tjener til Lady Faulconbridge
* Peter av Pomfret, en profet
* Filip, konge av Frankrike
* Lewis, Dauphin, kongssønnen
* Lymoges, hertug av Østerrike.
* Kardinal Pandulph (eller Pandolph), pave Innocens IIIs legat
* Melune, en fransk lord
* Chatillion, ambassadør fra Frankrike til kong Johan
* Dronning Elinor, enke av Henrik II, mor til kong Johan
* Constance, enke av Geffrey (Johans eldre bror) og mor til Arthur
* Blanche av Spania, datter av kongen av Castilla, niese av kong Johan
* Lady Faulconbridge, enke av sir Robert Faulconbridge
* Lorder, heralder, etc.

## Eksterne lenker
* 
* 
* Complete Text of King John at MIT
* King John  – ren tekstutgave fra Project Gutenberg
* The life and death of King John – HTML-versjonen av denne tittelen.
Litteraturåret 1976

## Prisvinner
* Nobelprisen i litteratur: Saul Bellow, USA
* Nordisk råds litteraturpris tildeles Ólafur Jóhann Sigurðsson for: *Du minns en brunn*
* Nils Holgersson-plaketten: Maud Reuterswärd
* Carl Emil Englund-priset: Kjell Espmark
* Litteraturfrämjandets stora romanpris: Stig Claesson

## Hendelser
## Nye bøker
### Skjønnlitteratur
* *[[Den sköna flodens land]]* av Helmer Linderholm
* *[[Det angår også deg]]* av Arnold Jacoby
**[[Folket på Innhaug]]* av Anne Karin Elstad
* *[[Frontreportern]]* av Torbjörn Säfve
**[[Hev Titanic]]* (*Raise the Titanic*)  av Clive Cussler
**[[Historien om Gly]]* av Lars Saabye Christensen (diktsamling)
**[[Jan Mårtenson: Häxhammaren|Häxhammaren]]* av Jan Mårtenson
**[[Jack (roman)|Jack]]* av Ulf Lundell
**[[Klass 6 D, Sverige, Världen]]* av Siv Widerberg
**[[Kvinnan och familjen: ”Äktenskapet och familjeproblemet” av ”Skydd åt gravida kvinnor och barnaföderskor”]]* av Aleksandra Kollontaj
**[[Lille Tre]]* (*The Education of Little Tree*) av Forrest Carter
**Miss Marples siste sak* (*Sleeping Murder: Miss Marple's Last Case*) av Agatha Christie 
**[[Rök (bok)|Rök]]* av Olle Häger
**[[Pastorn på spåret]]* av Jan Arvid Hellström
**Savnede var iført …* (*Last Seen Wearing*) av Colin Dexter 
**[[Springkilden]]* (*Springkällan*) av Kerstin Ekman
**[[Triton (bok)|Triton]]* av Samuel R. Delany
**Vingeslag* av Herbjørg Wassmo (diktsamling)

### Sakprosa
**[[Det egoistiske genet]]* (*The Selfish Gene*) av Richard Dawkins
**[[Fishes of the World]]* av Joseph S. Nelson

## Fødsler

|-
|
| || Clare Mackintosh  ||  || forfatter og tidligere politibetjent ||align=center|/ ||align=center| - || 
|}
* 3. februar – Isla Fisher, australsk skuespillerinne, modell og forfatter
* 16. februar – Tiril Broch Aakre, norsk forfatter og oversetter
* 26. februar – Hilde Hagerup, norsk forfatter
* 11. april – Marta Breen, norsk sakprosaforfatter og journalist 
* 22. mai – Ingrid Storholmen, norsk lyriker
* 20. juni – Erik Zsiga, svensk journalist, forfatter av Popvänstern
* 13. august – Torstein Greni, norsk snowkitingutøver og forfatter
* 30. september – Jon Øystein Flink, norsk forfatter og kritiker

## Dødsfall

*31. januar – Evert Taube, svensk forfatter, kunstner, trubadur og komponist (født 1890)
*7. mars – Tove Ditlevsen, dansk poet og forfatter (født 1917)
*13. mars – Max Tau, tysk filosof og dikter (født 1887)
*8. april – Siegfried Fischer, svensk skuespiller, teaterleder, manusforfatter og forfatter (født )
*9. mai – Jens Bjørneboe, norsk forfatter (født 1920)
*26. mai – Martin Heidegger, tysk filosof (født 1889)
*3. juli – Stina Bergman, svensk manusforfatter, forfatter og teaterregissør (født )
*15. juli – Paul Gallico, amerikansk forfatter (født 1897)
*25. august
**Eyvind Johnson, svensk forfatter, nobelprisvinner (født 1900)
** Paul Andersson, svensk lyriker (født 1930)

## Bildegalleri

Clare_Mackintosh.png|Clare Mackintosh(1976–)


## Referanser


## Eksterne lenker
*
Jimmy Turnbull

**Jimmy Turnbull** (født 23. mai 1884, død 1960) var en skotsk fotballspiller. 

Han spilte for de skotske lagene Falkirk, Dundee og Glasgow Rangers. I 1904/05-sesongen flytta han til Preston for å spille for Preston North End. Han spilte for Leyton før han signerte for Manchester United i 1907. Han vant ligaen i 1908 og FA-cupen i 1909 med Manchester United. Til sammen spilte han 78 kamper og scora 45 mål i Manchester United.

I 1910 gikk han til Bradford Park Avenue, hvor han spilte 42 kamper og 18 mål på to år i klubben. Videre spilte han en sesong for Chelsea før han spilte et par år i non-league før han la opp.

Jimmy Turnbull var ikke i slekt med den mer kjente Sandy Turnbull, som han spilte sammen med i Manchester United.

## Referanser
FK Qarabağ

**Futbol Klubu Qarabağ Ağdam** er et fotballag fra byen Ağdam i Aserbajdsjan. På grunn av Nagorno-Karabakh-krigen har Qarabağ siden 1993 spilt sine hjemmekamper i Baku, men i 2009 har klubben igjen vurdert spill i Ağdam.

## Sesonger

## FK Qarabağ Ağdam i Europa

Qarabağ har representert Aserbajdsjan i europacup ved seks anledninger tidligere, første gang i 1996.

Qarabağ møtte norske Rosenborg i Europaligaen 2009 i 2. kvalifiseringsrunde, og de vant sensasjonelt 1&ndash;0 sammenlagt.

## Referanser


## Eksterne lenker
* Offisiell nettside – FK Qarabağ Ağdam
Nick Culkin

**Nicholas James «Nick» Culkin** (født 6. juli 1978 i York) er en tidligere engelsk fotballspiller som er mest kjent for å ha spilt for Manchester United som han signerte for i september 1995. Hos United fikk han sin første og eneste ordinære førstelagskamp i august 1999, hvor han kom inn på overtid for Raimond van der Gouw i en seriekamp borte mot Arsenal og fikk kun 80 sekunder på banen. 

Culkins første kamp for Manchester United var for øvrig under deres Skandinaviske turné sommeren 1997, hvor Culkin kom inn i andre omgang for Peter Schmeichel og holdt nullen mot Brann i en kamp United vant 4–0. Hans periode i United ble likevel preget av lite spilletid, noe som gjorde at han ble lånt ut til Hull City, Bristol Rovers og Livingston.

I 2002 meldte han overgang til Queens Park Rangers, hvor han på tre sesonger kun fikk 22 kamper. Culkin ble tvunget til å legge opp i 2005 på grunn av en langvarig kneskade, og fikk tilsammen 93 ligakamper samt tre FA Cup–kamper og syv ligacupkamper.

## Eksterne lenker
*
Jack Crompton

**John «Jack» Crompton** (født 18. desember 1921 i Manchester, død 4. juli 2013) var en engelsk fotballspiller som gjennom 1940- og 1950-årene var Manchester Uniteds keeper.

Han spilte for Oldham Athletic som amatør før han ble profesjonell i Manchester United i 1944. Han spilte til sammen 212 kamper for United mellom 1945 og 1956, da han la opp. Han vant FA-cupen i 1948 med United.

Han hadde senere flere funksjoner i Manchester United. Til tross for et par år som trener i Luton Town og en kort tid som manager i samme klubb, manager i Barrow, assistent i Bury og assistent til Bobby Charlton i Preston North End, var det i United hjertet lå. Til sammen var han i klubben i over 30 år, både som spiller og trener. Han var også midlertidig manager etter at Dave Sexton fikk sparken og Ron Atkinson kom inn.

Crompton var den siste gjenlevende fra laget som vant FA-cupen i 1948 da han døde 4. juli 2013, 91 år gammel.

Han var også på sine eldre dager president i Curzon Ashton FC.

## Referanser
Henrik I av Champagne

**Henrik I av Champagne** (født desember 1127, død 17. mars 1181 i Troyes), kjent som «le Libéral» (*Den liberale*), var greve av Champagne fra 1152 til 1181.

## Liv og virke
### Bakgrunn
Han var den eldste sønnen til grev Thibaut II av Champagne (som også var grev Thibaut IV av Blois).

Henrik I deltok i det andre korstog i den franske hæren under ledelse av Ludvig VII av Frankrike. Han fraktet med seg et anbefalingsbrev fra Bernard v Clairvaux adressert til Alexios I Komnenos, den bysantinske keiser. Henrik I er nevnt blant de som var til stede ved et møte som ble holdt av Balduin III av Jerusalem i Akko den 24. juni 1148.

### Hersker over Champagne
Ved sin fars død valgte Henrik å ta Champagne og overlot familiens øvrige besittelser, inkludert Blois, Chartres, Sancerre, og Chateaudun, til sine yngre brødre. I samtiden kan dette ha bli sett på som et overraskende valg da de øvrige områdene var både rikere og bedre utviklet, men muligens hadde Henrik sett de økonomiske mulighetene som lå i Champagne, og det var under hans styre at landet oppnådde den høye posisjon som et av de rikeste og sterkeste av de franske fyrstedømmene.

Henrik etablerte et velordnet styre over Champagnes adel, og kunne ha tillit til at han hadde støtte fra rundt 2000 vasaller, noe som i seg selv gjorde ham bortimot likestilt med den franske kongen i militær makt. Dette gjorde i sin tur Champagne til et bra sted for leiesoldater å samles og under grevens beskyttelse ble markedsplassene i Champagne en sentral del for langdistansehandel og finans i middelalderens Europa.

I tillegg ble grevens hoff i Troyes et litterært senter. Walter Map var blant de som fant gjestfrihet her. Den lærde Stefan av Alinerre var blant Henriks hoffmenn, og ble kansler av grevskapet i 1176.

I 1179 dro Henrik til Jerusalem på nytt sammen med en gruppe franske riddere, blant annet hans slektninger Pierre av Courtenay (bror av Ludvig VII av Frankrike) og Filip av Dreux, biskop av Beauvais. Han reiste tilbake gjennom Europa via landruten over Lilleasia og ble tatt til fange for løsepenger av Kilij Arslan II, seldsjukkenes sultan av Rüm. Den bysantinske keiseren betalte løsepengene og Henrik ble løslatt, men han døde deretter kort tid etterpå.

### Familie
I 1164 hadde Henrik giftet seg med Marie Capet, datter av Ludvig VII av Frankrike og Eleanora av Aquitaine. De fikk fire barn:

* Scholastique av Champagne (død 1219), giftet seg med Vilhelm IV av Macon
* Henrik II av Champagne (1166–1197)
* Marie av Champagne (død 1204), gift med Balduin I av Konstantinopel
* Theobald (1179–1201)

Henrik I ble etterfulgt av sin eldste sønn Henrik II. Etter at Henrik II ble konge av Jerusalem var det hans yngste sønn Theobald som ble greve av Champagne.

## Eksterne lenker
* genealogie-mittelalter.de
* Kort biografi
Even Richardson

**Even Richardson** (født 27. februar 1961 i Oslo) er en norsk maler, tegner og grafiker, kjent for et figurativt uttrykk. 

Han var elev ved Einar Granums Malerskole 1980-1981, deretter elev av Odd Nerdrum 1981-1983 og ved Statens kunstakademi 1983-1985. Han debuterte med separatutstilling i *Kunsthuset* i Oslo 1989 og deltok på utstillingen «Romantikk og Realisme» i 1982 og ytterligere to ganger på 80-tallet.

Han har «utviklet symbolistiske og litterærer temaer som går i retning av de seneste nyromantiske strømninger, og motivvalgene med riddere og jomfruer gir assosiasjoner til middelalderen». 

Richardson har laget portretter av bl.a. Kong Olav V, Kåre Willoch og Boutros Boutros-Ghali.

## Referanser
Team Trek Adecco

**Team Trek Adecco** har sitt utspring i Team Nor, som ble etablert i 2004. I 2008 og 2009 var laget registrert som et kontinentallag hos det Internasjonale sykkelforbundet (UCI). Laget var da et av tre norske kontinentallag. De andre lagene var Team Joker Bianchi og Sparebanken Vest-Ridley. Etter 2009-sesong ble laget nedlagt.

## Lag i 2009

## Eksterne lenker
* 

Kategori:Tidligere sykkellag
Verdenslekene

**Verdenslekene** er en multisportkonkurranse som arrangeres hvert fjerde år.

Lekene består av idretter og øvelser som ikke er inkludert i de olympiske leker. Verdenslekene er organisert og drevet av International World Games Association (**IWGA**), med støtte fra Den internasjonale olympiske komité (**IOK**).

## Offisielle idretter og øvelser
Verdenslekene arrangerer hovedsakelig konkurranser i sommeridretter som ikke er olympiske idretter. Også enkeltøvelser i olympiske idretter som ikke arrangeres i olympiske leker blir arrangert i Verdenslekene. Flere idretter og enkeltøvelser har også blitt tatt opp i det olympiske programmet og arrangeres derfor ikke lenger i Verdenslekene, mens andre idretter og øvelser har mistet olympisk status og er derfor tatt inn i Verdenslekenes program.
:Idrettene og øvelsene som skal arrangeres i Verdenslekene 2025:

* **[[Biljard|Biljardsport]]**
** Carambole
** Pool
** Snooker
* **[[Boule|Boulesport]]** 
** Boule Lyonnaise
** Petanque
* **[[Bueskyting]]** 
** Feltskyting
** Compound
* **[[Cheerleading]]**
* **[[Sportsdans|Dansesport]]**
** Breakdance
** Latin
** Standard
* **[[Duatlon]]**
* **[[Fistball]]**
* **[[Amerikansk fotball|Flaggfotball]]**
* **[[Frisbee|Frisbeesport]]** 
** Frisbeegolf 
** Ultimate
***[[Gymnastikk]]**
** Akrobatisk gymnastikk
** Aerobisk gymnastikk
** Trampoline 
** Parkour
* **[[Innebandy]]**
* **[[Jiu-jitsu]]**
* **[[Karate]]**
* **[[Kickboksing]]**
* **[[Kurvball]]**
* **[[Lacrosse]]**
* **[[Livredning]]**
* **[[Luftsport]]** 
** Dronesport
* **[[Muay thai]]**
* **[[Orientering]]**
* **[[Padling]]** 
** Kanopolo
** Maratonpadling
** Dragebåt
* **[[Racquetball]]**
* **[[Rulleskøyter|Rulleskøytesport]]**
** Inline fristil
** Inline-skaterhockey
** Inline hurtigløp, bane
** Inline hurtigløp, landevei
* **[[Rullestolrugby]]**
* **[[Sambo (kampsport)|Sambo]]**
* **[[Softball]]**
* **[[Sportsklatring]]**
* **[[Squash (sport)|Squash]]**
* **[[Strandhåndball]]**
* **[[Styrkeløft]]**
* **[[Tautrekking]]**
* **[[Svømming|Undervannssvømming]]** 
** Finnesvømming
** Fridykking
** Para-fridykking
* **[[Motorbåt|Vannmotorsport]]**
* **[[Vannski]]**
* **[[Wakeboarding]]**
* **[[Wushu]]**

## Arrangørbyer

## Medaljefordeling

;Fotnoter

## Referanser


## Eksterne lenker
*
Katie Rolfsen

**Katie Rolfsen** (født Hanna Katarina Rolfsen 10. november 1902 i Kristiania, nåværende Oslo, død 22. september 1966 i Rådmansö församling i Frötuna kommune i Sverige) var en norsk-svensk skuespiller.

## Liv og virke
Hun hadde utdannelse både fra ballettskolen ved Nationaltheatret og ved Kunstakademiet. Rolfsen kom i 1923 til Casino­-teatret i Oslo der hun spilte sammen med Ernst Rolf. Han tok henne over til svenske scener i 1925. Der ble hun værende, med engasjement på Cirkusteatret, Södra Teatern, Folkan og fra 1938 i Karl Gerhards revyer. Før dette hadde hun i 1925 filmdebutert i Norge i rollen som Theodine i Amund Rydlands og Leif Sindings film *[[Himmeluret (stumfilm)|Himmeluret]]*.

Rolfsen var første gang 1928-1942 gift med sanger og skuespiller Arvid Richter (1901–1963) og andre gang 1952–1961 med den spanske forretningsmannen Ramon Rodriguez Arias (1924–2006). Hun hadde en sønn, Sven (født 1929) og en datter Sonja (født 1934).

Rolfsen omkom i en drukningsulykke i 1966.

## Filmografi (i utvalg)
* 1965: *[[Att angöra en brygga]]*
* 1947: *[[En flue gjør ingen sommer]]* (En fluga gör ingen sommar)
* 1945: *[[Hans majestet får venta]]*
* 1940: *[[Med deg i mine armer]]* (Med dej i mina armar)
* 1937: *[[Ryska snuvan]]*
* 1931: *[[Brokiga blad]]*
* 1926: *[[Svarta Rudolf]]*

## Priser og utmerkelser (utvalg)
* 1963 – Karl Gerhards Hederspris

## Referanser


## Eksterne lenker
*
Einar Fagstad

**Einar Fagstad** (født 30. oktober 1899 i Lillehammer, død 19. februar 1961 i Göteborg) var en norsk-svensk maler, trekkspiller, sanger, skuespiller og komponist.

## Liv og virke
Fagstad begynte å spille trekkspill som fireåring. Han utdannet seg til maler og studerte blant annet ved Statens håndverks- og kunstindustriskole i studieåret 1916/1917. En periode var han også til sjøs.. Han ble engasjert av Ernst Rolf som akkompagnatør fra 1923. Fagstad filmdebuterte i 1929 i *[[Konstgjorda Svensson]]*.

I filmen *[[Skepparkärlek (film)|Skepparkärlek]]* fra 1931 spilte han en av de sentrale rollene, og fikk svært positiv omtale fra filmanmelderne. Filmkritikeren i Svenska Dagbladet skrev blant annet:

«(Filmen) är inte bara folklig, den är också rolig. Och den spelas mycket bra, framför allt av hrr Weyler Hildebrand och Einar Fagstad, alldeles särskilt av hr Fagstad. Han är ju idealisk för en dylik film, inte bara därför att han spelar ljuveligt på handklaver, utan även och i än högre grad därför att hans kuriösa lilla nuna är sådant tacksamt objekt för en kamera.»

I perioden 1927–1939 ga han ut en rekke plater – de fleste sammen med Einar Rose – på plateselskapet Odeon.

## Ekteskap
Einar Fagstad var gift med skuespilleren Gertie Löwenström.

## Filmmusikk
* 1931: *[[Skepparkärlek]]*

## Filmografi (utvalg)
*1925: *Skeppargatan 40*
*1929: *[[Konstgjorda Svensson]]*
*1931: *Skepp ohoj!*
*1931: *Skepparkärlek*
*1931: *En kärleksnatt vid Öresund..
*1932: *Pojkarna på Storholmen*
*1932: *Vi som går köksvägen*
*1932: *Kärlek och kassabrist*
*1933: *Vi som går kjøkkenveien*
*1933: *Kärlek och dynamit*
*1934: *Anderssonskans Kalle*
*1934: *Flickorna från Gamla Sta'n*
*1934: *Kungliga Johansson*
*1937: *Ryska snuvan*
*1939: *Valfångare*
*1951: *Livat på luckan**
*1958: *[[De glade tyveårene|Jazzgossen]]*
*1958: *Kostervalsen*

## Referanser


## Eksterne lenker
*
Særkvark

**Særkvark** eller **s-kvark** (fra dens symbol, *s*) er en andregenerasjons kvark og den tredje letteste av alle kvarker, en type elementærpartikkel. Særkvarker finnes i subatomære partikler som kalles hadroner. Eksempler på hadroner som inneholder særkvarker, inkludert kaoner (K), er D-mesoner (Ds), sigmabaryoner (Σ), og andre særpartikler.

Særkvark har en masse på 80 til 155 MeV/c2. Ladningen er -1/3 e.

## Litteratur
* Nave, R.: «Quarks» i: *HyperPhysics*. Georgia State University, Department of Physics and Astronomy.
* Pickering, A. (1984): *Constructing Quarks*. University of Chicago Press. ISBN 0-226-66799-5. s. 114–125
Sjarmkvark

**Sjarmkvark** (c) er en 2. generasjons-kvark.

Sjarmkvark har en masse på 1.0 til 1.4 GeV/c2 og ladningen er +2/3 e
Toppkvark

**Toppkvark**(t) er en 3. generasjons-kvark.          

Toppkvarken har en masse på 174.3±5.1 GeV/c2 og en ladning på +2/3 e.              

## Eksterne lenker
* 
* Top quark on arxiv.org
* Tevatron Electroweak Working Group
* Top quark information on Fermilab website
* Logbook pages from CDF and DZero collaborations' top quark discovery
* Scientific American article on the discovery of the top quark
* Public Homepage of Top Quark Analysis Results from DØ Collaboration at Fermilab
* Public Homepage of Top Quark Analysis Results from CDF Collaboration at Fermilab
* Harvard Magazine article about the 1994 top quark discovery
* 1999 Nobel-prisen i fysikk
Tennman Records

**Tenmann Records** er et amerikansk plateselskap, det ble grunnlagt av Justin Timberlake og Interscope Records.

## Historie
Etiketten ble annonsert i en pressemelding datert 28. mai 2007.

Seks ganger Grammy Award vinner Justin Timberlake som selskapets styreformann og administrerende direktør. Justin setter selskapets kreative retningen og er aktivt involvert i alle faser av etiketten virksomhet.

Ken Komisar fungerer som selskapets president. Rey Flemings som selskapets administrerende operasjonelle offiser. Navin Watumull fungerer som selskapets A & R Manager. 

Nederlandsk YouTube-kjendis Esmée Denters var første artist til å bli signert på den nye etiketten. På 6. juni 2007, og selskapet kunngjorde hun ville være åpning for Justin Timberlake på seks steder i løpet av hans 2007 European tour.
  
## Vakt
**[[Esmée Denters]]
**Matt Morris
**[[Freesol]]
**Brenda Radney

## Eksterne lenker
*